Άδεια κυκλοφορίας φορτηγού ιδιωτικής χρήσης (ΦΙΧ) αγροτικού
Χορήγηση άδειας κυκλοφορίας αγροτικού ΦΙΧ
Αίτηση-Υπεύθυνη δήλωση "Έκδοση Άδειας Κυκλοφορίας Φορτηγού Ιδιωτικής Χρήσης (ΦΙΧ) Αγροτικού".
Η αίτηση με τα απαραίτητα δικαιολογητικά υποβάλλεται στην Διεύθυνση Μεταφορών και Επικοινωνιών της Περιφερειακής Ενότητας της έδρας της επιχείρησης. Ειδικά για την έκδοση αδειών κυκλοφορίας αγροτικών ΦΙΧ με ΜΑΜΦΟ μέχρι 4.000 χιλιογράμμων που πρόκειται να εξυπηρετήσουν γεωργική επιχείρηση, αρμόδια είναι η Διεύθυνση Μεταφορών και Επικοινωνιών της Περιφερειακής Ενότητας στην περιοχή της οποίας βρίσκεται η γεωργική έκταση προς εκμετάλλευση (καλλιεργούμενες εκτάσεις). Η αίτηση υπογράφεται από το ενδιαφερόμενο φυσικό πρόσωπο. Στην περίπτωση των νομικών προσώπων, η αίτηση υπογράφεται από το νόμιμο εκπρόσωπο του νομικού προσώπου. Η αίτηση μπορεί να υποβληθεί από εξουσιοδοτημένο εκπρόσωπο. Το μεταφορικό έργο που θα εξυπηρετεί το φορτηγό ιδιωτικής χρήσης (μεταφερόμενα εμπορεύματα) και ο αριθμός των αιτούμενων αδειών κυκλοφορίας φορτηγών αυτοκινήτων ιδιωτικής χρήσης αναγράφεται στην αίτηση. Στο έντυπο της άδειας κυκλοφορίας αναγράφονται τα μεταφερόμενα εμπορεύματα και το είδος της αγροτικής εκμετάλλευσης.
Κατάθεση από τον αιτούντα (δια ζώσης ή ταχυδρομικά)
Το πρόσωπο που υποβάλλει αίτηση για άδεια ΦΙΧ είναι φυσικό ή νομικό πρόσωπο (ημεδαπό ή αλλοδαπό) ή κοινοπραξία ή κοινωνία διαδόχων που αποτελείται από φυσικά πρόσωπα που ασκούν από κοινού επιχείρηση που κληρονόμησαν.
Το πρόσωπο που υποβάλλει την αίτηση για χορήγηση άδειας κυκλοφορίας αγροτικού φορτηγού ιδιωτικής χρήσης (ΦΙΧ) αυτοκινήτου είναι "επαγγελματίας αγρότης" όπως ορίζεται από τις διατάξεις της αγροτικής νομοθεσίας.
Το πρόσωπο που υποβάλλει την αίτηση για χορήγηση άδειας κυκλοφορίας αγροτικού φορτηγού ιδιωτικής χρήσης (ΦΙΧ) αυτοκινήτου είναι "κάτοχος αγροτικής εκμετάλλευσης" όπως ορίζεται από τις διατάξεις της αγροτικής νομοθεσίας.
Το πρόσωπο που υποβάλλει την αίτηση για χορήγηση άδειας κυκλοφορίας αγροτικού φορτηγού ιδιωτικής χρήσης (ΦΙΧ) αυτοκινήτου είναι εγγεγραμμένο στο Μητρώο Αγροτών και Αγροτικών Εκμεταλλεύσεων (ΜΑΑΕ) ως "επαγγελματίας αγρότης" ή "κάτοχος αγροτικής εκμετάλλευσης".
Η επιχείρηση ή ο επαγγελματίας έχει μεταφορικό έργο για την εξυπηρέτηση του οποίου είναι αναγκαία η έκδοση άδειας κυκλοφορίας φορτηγού ιδιωτικής χρήσης. Το μεταφορικό έργο που θα εξυπηρετεί το φορτηγό ιδιωτικής χρήσης (μεταφερόμενα είδη - εμπορεύματα - υλικά) αναγράφεται στην άδεια κυκλοφορίας που θα εκδοθεί.
Η επιχείρηση ή ο επαγγελματίας έχει την κυριότητα του φορτηγού αυτοκινήτου ή το κατέχει βάσει σύμβασης αγοράς με παρακράτηση κυριότητας ή σύμβασης χρηματοδοτικής μίσθωσης (leasing).
Εχει καταβληθεί εφάπαξ εισφορά υπέρ του Δημοσίου όπως προβλέπεται στο άρθρο 2 του β.δ. 281/1973 (Α 84), όπως ισχύει. Η εισφορά καταβάλλεται όταν το φορτηγό αυτοκίνητο ή τρίτροχο όχημα κυκλοφορεί για πρώτη φορά ως ιδιωτικής χρήσης.
Έχουν τηρηθεί οι διαδικασίες που προβλέπονται για την εξόφληση ή νόμιμη απαλλαγή από τέλος ταξινόμησης στις περιπτώσεις που προβλέπεται στην τελωνειακή νομοθεσία.
Εχει καταβληθεί το τέλος αδείας οχήματος του άρθρου 26 ν. 2873/2000
Έχουν τηρηθεί για το φορτηγό αυτοκίνητο οι διαδικασίες για τον έλεγχο ασφαλούς, υγιεινής ή κατάλληλης μεταφοράς ορισμένων εμπορευμάτων, όπως προβλέπονται κατά περίπτωση στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους.
1. Έχουν τηρηθεί για το φορτηγό αυτοκίνητο οι διαδικασίες που προβλέπονται κατά περίπτωση σχετικά με την εξακρίβωση της ταυτότητάς του με βάση τα τεχνικά χαρακτηριστικά και τον τυχόν απαιτούμενο εξοπλισμό. 2. Έχουν τηρηθεί για το φορτηγό αυτοκίνητο οι διαδικασίες που προβλέπονται σχετικά με την διενέργεια περιοδικού τεχνικού ελέγχου, όταν υπάρχει αυτή η υποχρέωση πριν την έκδοση άδειας κυκλοφορίας. Αυτές οι προϋποθέσεις δεν περιγράφονται σε αυτήν την διαδικασία.
H διαδικασία αφορά την χορήγηση άδειας κυκλοφορίας αγροτικού φορτηγού ιδιωτικής χρήσης (ΦΙΧ) αυτοκινήτου σε "επαγγελματίες αγρότες" ή "κατόχους αγροτικής εκμετάλλευσης" όπως ορίζονται από τις διατάξεις της αγροτικής νομοθεσίας για την εξυπηρέτηση των μεταφορικών αναγκών της επιχείρησής τους.
Τέλος αδείας οχήματος του άρθρου 26 ν. 2873/2000 για φορτηγό αυτοκίνητο ιδιωτικής χρήσης.
Εισφορά υπέρ του Δημοσίου για χορήγηση άδειας κυκλοφορίας φορτηγού ιδιωτικής χρήσεως με ανοιχτό ή κλειστό αμάξωμα ή τρίτροχο φορτηγό ιδιωτικής χρήσης σύμφωνα με το άρθρο 2 του β.δ. 281/1973: *1. Για Φορτηγά αυτοκίνητα Ιδιωτικής Χρήσεως μέχρι 4.000 χιλιόγραμμων μικτού βάρους, ως και τρίτροχων φορτηγών οχημάτων ιδιωτικής χρήσεως, με δικαίωμα κυκλοφορίας σε όλη την Επικράτεια: **α) Για τα φορτηγά αυτοκίνητα με κλειστό αμάξωμα: αα) Μικτού βάρους μέχρι 1200 χιλιόγραμμα σε διακόσια τριάντα πέντε (235) ευρώ. αβ) Μικτού βάρους από 1201-2000 χιλιόγραμμα σε διακόσια ενενήντα πέντε (295) ευρώ. αγ) Μικτού βάρους από 2001-2400 χιλιόγραμμα σε τριακόσια πενήντα (350) ευρώ. αδ) Μικτού βάρους από 2401-4000 χιλιόγραμμα σε τετρακόσια δέκα (410) ευρώ. **β) Για τα φορτηγά αυτοκίνητα με ανοικτό αμάξωμα: βα) Μικτού βάρους μέχρι 1.200 χιλιόγραμμα σε εκατόν πενήντα (150) ευρώ. ββ) Μικτού βάρους από 1201-2000 χιλιόγραμμα σε εκατόν εβδομήντα πέντε (175) ευρώ. βγ) Μικτού βάρους από 2001-2400 χιλιόγραμμα σε διακόσια πέντε (205) και βδ) Μικτού βάρους από 2401-4000 χιλιόγραμμα σε ευρώ διακόσια τριάντα πέντε (235) ευρώ. **γ) Για τα τρίτροχα φορτηγά με κλειστό ή ανοικτό αμάξωμα σε εξήντα (60) ευρώ. Η παραπάνω εισφορά υπέρ του Δημοσίου περιορίζεται στο ένα τρίτο (1/3) για Φ.Ι.Χ. αυτοκίνητα που ανήκουν σε επαγγελματίες αγρότες, σε δασεργάτες, ρητινοσυλλέκτες μέλη ή μη αγροτικών δασικών συνεταιρισμών ή δασικών επιχειρήσεων που ασκούν αγροτική δραστηριότητα σύμφωνα με το Μητρώο Αγροτών και Αγροτικών Εκμεταλλεύσεων (ΜΑΑΕ), καθώς και για αυτοκίνητα που εκποιούνται από τον Ο.Δ.Δ.Υ. *2. Για Φορτηγά αυτοκίνητα ιδιωτικής χρήσεως, μικτού βάρους άνω των 4.000 χιλιόγραμμων (οι άδειες για αυτά χορηγούνται αποκλειστικά για την άσκηση κερδοσκοπικού επαγγέλματος ή τη λειτουργία επιχείρησης): **α) Για φορτηγά αυτοκίνητα με κλειστό αμάξωμα σε τετρακόσια δέκα (410) ευρώ προσαυξανόμενο κατά 0,05 ευρώ ανά χιλιόγραμμο για το πέραν των 4.000 χιλιόγραμμων μικτό βάρος. **β) Για φορτηγά αυτοκίνητα με ανοικτό αμάξωμα σε διακόσια τριάντα πέντε (235) ευρώ προσαυξανόμενο κατά 0,05 ευρώ ανά χιλιόγραμμο για το πέραν των 4.000 χιλιόγραμμων μικτό βάρος. Η εισφορά που ορίζεται από τις διατάξεις των προηγουμένων παραγράφων βεβαιώνεται ως δημόσιο έσοδο από τον αρμόδιο προϊστάμενο Δ.Ο.Υ. βάσει των απογραφικών δελτίων των αρμοδίων υπηρεσιών του Υπουργείου Υποδομών και Μεταφορών και καταβάλλεται: **α) Εάν δεν υπερβαίνει τα τριακόσια πενήντα (350) ευρώ, εφάπαξ κατά τη χορήγηση της άδειας κυκλοφορίας. **β) Εάν υπερβαίνει τα τριακόσια πενήντα (350) ευρώ, καταβάλλεται σε έξι (6) μηνιαίες δόσεις.
Βεβαίωση (πιστοποιητικό) εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ), στην οποία να αναγράφεται ότι ο ενδιαφερόμενος είναι «επαγγελματίας αγρότης» ή «κάτοχος αγροτικής εκμετάλλευσης».
Αντίγραφο της δήλωσης του Ολοκληρωμένου Συστήματος Διαχείρισης και Ελέγχου (ΟΣΔΕ), για γεωργική ή κτηνοτροφική εκμετάλλευση.
Αντίγραφο του μελισσοκομικού βιβλιαρίου, για μελισσοκομική εκμετάλλευση.
Αντίγραφο της αλιευτικής άδειας του σκάφους σε ισχύ, για τους επαγγελματίες αλιείς.
Αντίγραφο της άδειας ίδρυσης και λειτουργίας ή της σύμβασης παραχώρησης εκμετάλλευσης της λιμνοθάλασσας, για υδατοκαλλιεργητές (ιχθυοκαλλιεργητές, οστρακοκαλλιεργητές ή φορείς εκμετάλλευσης λιμνοθαλασσών).
Βεβαίωση από δασικό συνεταιρισμό ότι ο αιτών είναι μέλος του και ασκεί δασεργατρική δραστηριότητα, συνοδευόμενη από εκτύπωση ατομικής κατάστασης λογαριασμού ασφαλισμένου από την οποία προκύπτουν τα δασεργατικά ένσημα, για δασεργάτες ή ρητινοσυλλέκτες.
Αποδεικτικό Δημόσιας Οικονομικής Υπηρεσίας (ΔΟΥ) για καταβολή εφάπαξ εισφοράς υπέρ του Δημοσίου.
Αποδεικτικό καταβολής τέλους αδείας οχήματος του άρθρου 26 ν.2873/2000
Δικαιολογητικά για εξακρίβωση ταυτότητας οχήματος και τυχόν απαιτούμενο εξοπλισμό.
Αντίγραφο του καταστατικού της εταιρείας και των τροποποιήσεών του, πιστοποιητικό μεταβολών από την αρμόδια υπηρεσία καθώς και τα Φύλλα Εφημερίδας της Κυβέρνησης (ΦΕΚ) όπου έγιναν οι προβλεπόμενες από το νόμο δημοσιεύσεις. Όταν το πρόσωπο που υποβάλλει την αίτηση για άδεια ΦΙΧ είναι κοινοπραξία φυσικών ή νομικών προσώπων ή κοινωνία διαδόχων υποβάλλονται τα κατά περίπτωση νομιμοποιητικά έγγραφα.
Δικαιολογητικά που σχετίζονται με την ασφαλή, υγιεινή ή κατάλληλη μεταφορά ορισμένων εμπορευμάτων.
Αδεια κυκλοφορίας που είχε εκδοθεί για το όχημα σε άλλο Κράτος Μέλος Ευρωπαϊκής Ενωσης ή Ενιαίου Οικονομικού Χώρου.
Βιβλιάριο μεταβολών κυριότητας και κατοχής του φορτηγού αυτοκινήτου.
Προηγούμενη άδεια κυκλοφορίας του φορτηγού αυτοκινήτου.
Αντίγραφο δελτίου αστυνομικής ταυτότητας ή άλλου εγγράφου αναγνώρισης ταυτότητας του φυσικού προσώπου που υποβάλλει την αίτηση
Αυτό το δικαιολογητικό κατατίθεται εάν από την βεβαίωση (πιστοποιητικό) εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ) δεν προκύπτει το είδος της αγροτικής εκμετάλλευσης.
Όταν κυκλοφορεί για πρώτη φορά φορτηγό αυτοκίνητο ή τρίτροχο όχημα ως ιδιωτικής χρήσης, καταβάλλεται εφάπαξ εισφορά υπέρ του Δημοσίου σύμφωνα με το άρθρο 2 του β.δ. 281/1973 (Α 84) όπως ισχύει.
Aπαιτούνται δικαιολογητικά που αφορούν την εξακρίβωση της ταυτότητας του οχήματος με βάση τα τεχνικά χαρακτηριστικά του, τα οποία διαφοροποιούνται ανά περίπτωση, για παράδειγμα προκειμένου για καινούριο ή μεταχειρισμένο όχημα (όπως επιθεώρηση οχήματος, δελτίο ΚΤΕΟ κλπ), και δικαιολογητικά για τυχόν απαιτούμενο εξοπλισμό. Αυτά τα δικαιολογητικά δεν περιγράφονται σε αυτήν την διαδικασία.
Ανάλογα με το είδος των μεταφερόμενων εμπορευμάτων μπορεί να απαιτούνται δικαιολογητικά για το φορτηγό αυτοκίνητο, τα οποία προβλέπονται στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους, για παράδειγμα, βεβαίωση καταλληλότητας οχήματος για μεταφορά τροφίμων/ποτών, άδεια μεταφοράς ζώντων ζώων κ.α.
Για να εκδοθεί στην Ελλάδα για πρώτη φορά νέα άδεια κυκλοφορίας οχήματος για το οποίο είχε εκδοθεί προηγουμένως άδεια κυκλοφορίας σε άλλο Κράτος Μέλος της Ευρωπαϊκής Ενωσης ή του Ενιαίου Οικονομικού Χώρου, πλην Ελβετίας, παραδίδεται στην αρμόδια περιφερειακή υπηρεσία μεταφορών το μέρος Ι της προηγούμενης άδειας κυκλοφορίας και το μέρος ΙΙ, εφόσον είχε εκδοθεί. Όταν η άδεια κυκλοφορίας αποτελείται από τα μέρη I και II αλλά το μέρος II λείπει, η αρμόδια περιφερειακή υπηρεσία μεταφορών στην οποία ζητήθηκε η νέα έκδοση άδειας μπορεί σε εξαιρετικές περιπτώσεις να εκδώσει εκ νέου άδεια για το όχημα, μόνον όμως αφού θα έχει λάβει, εγγράφως ή δια της ηλεκτρονικής οδού, επιβεβαίωση από τις αρμόδιες αρχές του Κράτους Μέλους, στο οποίο είχε προηγουμένως εκδοθεί άδεια κυκλοφορίας για το όχημα, σύμφωνα με την οποία ο αιτών έχει δικαίωμα να λάβει νέα άδεια κυκλοφορίας για το όχημα σε άλλο κράτος μέλος.
Αυτό το δικαιολογητικό κατατίθεται όταν υπάρχει υποχρέωση περιοδικού τεχνικού ελέγχου του φορτηγού αυτοκινήτου πριν από την έκδοση άδειας κυκλοφορίας σύμφωνα με τη νομοθεσία για τον περιοδικό τεχνικό έλεγχο.
Αυτό το δικαιολογητικό αφορά στην έκδοση άδειας κυκλοφορίας σε ορισμένες κατηγορίες οχημάτων. Η διακίνηση του δικαιολογητικού (ψηφιακή αυτεπάγγελτη ή δια ζώσης κατά περίπτωση) προβλέπεται στην τελωνειακή νομοθεσία.
Από το βιβλιάριο μεταβολών προκύπτει το ιδιοκτησιακό καθεστώς του φορτηγού αυτοκινήτου. Αυτό το δικαιολογητικό αφορά χορήγηση άδειας ΦΙΧ για φορτηγό αυτοκίνητο με ΜΑΜΦΟ άνω των 4 τόνων.
Αυτό το δικαιολογητικό αφορά χορήγηση άδειας ΦΙΧ για φορτηγό αυτοκίνητο με ΜΑΜΦΟ κάτω των τεσσάρων τόνων που ο αιτών έχει αποκτήσει με μεταβίβαση. Για χορήγηση άδειας ΦΙΧ με ΜΑΜΦΟ κάτω των 4 τόνων, το ιδιοκτησιακό καθεστώς προκύπτει από την προηγούμενη άδεια κυκλοφορίας που είχε εκδοθεί για το φορτηγό αυτοκίνητο, εφ όσον κυκλοφορούσε στην Ελλάδα, όπου έχει καταχωριστεί η πράξη μεταβίβασης.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Στις επιχειρήσεις και τους επαγγελματίες που ασκούν επιχείρηση ή επάγγελμα στην Ελλάδα χορηγείται άδεια κυκλοφορίας φορτηγού ιδιωτικής χρήσης (ΦΙΧ) αποκλειστικά για την εξυπηρέτηση των μεταφορικών αναγκών της επιχείρησης ή του επαγγέλματός τους. Απαγορεύεται η άμεση ή έμμεση είσπραξη κομίστρου με οποιονδήποτε τρόπο για τις μεταφορές που διενεργούνται με το ΦΙΧ. Κατά τις μεταφορές με ΦΙΧ πρέπει να πληρούνται όλοι οι παρακάτω όροι: *(α) Τα μεταφερόμενα εμπορεύματα (είδη) ανήκουν στην επιχείρηση ή στον επαγγελματία ή έχουν πωληθεί, αγορασθεί, μισθωθεί ή εκμισθωθεί, παραχθεί, εξορυχθεί, μεταποιηθεί ή επισκευασθεί από αυτήν ή είναι είδη απαραίτητα για την εξυπηρέτηση των λειτουργικών αναγκών της. * (β) Η μεταφορά εξυπηρετεί την προσκόμιση των εμπορευμάτων προς την επιχείρηση, την αποστολή τους από αυτή ή τη μετακίνηση τους είτε εντός είτε εκτός της επιχείρησης για λογαριασμό της. * (γ) Το ΦΙΧ οδηγείται από τον επαγγελματία ή από προσωπικό που απασχολείται από την επιχείρηση, ή από προσωπικό που τίθεται στη διάθεση της επιχείρησης δυνάμει συμβατικής υποχρέωσης. Ειδικότερα το ΦΙΧ που έχει τεθεί σε κυκλοφορία στο όνομα «επαγγελματία αγρότη» σύμφωνα με το Μητρώο Αγροτών και Αγροτικών Εκμεταλλεύσεων (ΜΑΑΕ), ανεξαρτήτως ΜΑΜΦΟ, μπορεί να το οδηγούν και μέλη της οικογένειας του ιδιοκτήτη του, εφ όσον έχουν τις νόμιμες προϋποθέσεις. *(δ) Οι μεταφορές που γίνονται με το ΦΙΧ είναι επικουρική δραστηριότητα σε σχέση με το σύνολο των δραστηριοτήτων της επιχείρησης.
Ρύθμιση θεμάτων χορήγησης αδειών κυκλοφορίας φορτηγών ιδιωτικής χρήσης - Τροποποίηση του άρθρου 2 του β.δ. 281/1973.
Τροποποίηση του άρθρου 2 του ν.δ. 49/1968 (Α΄ 294).
Ρυθμίσεις θεμάτων μεταφορών και άλλες διατάξεις.
Ρύθμιση θεμάτων Φορτηγών Ιδιωτικής Χρήσης.
Συμπληρωματικές ρυθμίσεις για Φ.Ι.Χ. Αυτοκίνητα.
Περί κωδικοποιήσεως εις ενιαίον κείμενον των διατάξεων του ν.δ. 49/68 και των τροποποιητικών και συμπληρωματικών αυτού ΝΔ 833/71 και 1268/72.
Περί τρόπου μεταβιβάσεως εμπραγμάτων δικαιωμάτων επί αυτοκινήτων οχημάτων και μοτοσυκλεττών.
Ψηφιοποίηση του πιστοποιητικού ταξινόμη- σης, καθορισμός του τύπου και του περιεχόμε- νου του πιστοποιητικού και ρύθμιση λοιπών θεμάτων σχετικά με την έκδοση, τη διακίνηση, τη διαχείριση και την καταχώριση στοιχείων του πιστοποιητικού ταξινόμησης, κατ’ εφαρμογή της περ. β) της παρ. 6 του άρθρου 130 του Εθνικού Τελωνειακού Κώδικα.
Χορήγηση αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του Ν. 1959/91.
Περί καθορισμού τρόπου και διαδικασίας χορηγήσεως των αδειών κυκλοφορίας των αυτοκινήτων οχημάτων και των υπ αυτών ρυμουλκουμένων
Περί καθορισμού τύπου βιβλιαρίου μεταβολών κυριότητος και κατοχής αυτοκινήτων οχημάτων και μοτοσυκλεττών, των επιβαλλομένων εις αυτό καταχωρίσεων, ως και του τρόπου εξευρέσεως στοιχείων των μεταβιβαζομένων αυτοκινήτων οχημάτων ή μοτοσυκλεττών, δια την καταβολήν υπέρ του Δημοσίου των υπό του αρθρ. 4 του Ν.Δ. 1146/1972 οριζομένων τελών.
Όροι, προϋποθέσεις και διαδικασία χορήγησης αδειών κυκλοφορίας φορτηγών ιδιωτικής χρήσης (ΦΙΧ) αγροτικών αυτοκινήτων.
Τα έννομα μέσα σύμφωνα με το ν.2690/1999 (Α45)-Κώδικας Διοικητικής Διαδικασίας, και τον.3852/2010 (Α 87) -Νέα Αρχιτεκτονική τηςΑυτοδιοίκησης και της Αποκεντρωμένης Διοίκησης- Πρόγραμμα Καλλικράτης.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση και τα δικαιολογητικά που καταθέτει η επιχείρηση ή ο επαγγελματίας.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας καταχωρεί την αίτηση στο πρωτόκολλο της υπηρεσίας και χορηγεί στην επιχείρηση βεβαίωση υποβολής αιτήματος.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος εισάγει στο Μητρώο Αδειών Κυκλοφορίας Οχημάτων τα στοιχεία του φορτηγού ιδιωτικής χρήσης (ΦΙΧ) αυτοκινήτου.
Ο αρμόδιος υπάλληλος εκτυπώνει από το Μητρώο Αδειών Κυκλοφορίας Οχημάτων το έντυπο άδειας κυκλοφορίας φορτηγού ιδιωτικής χρήσης (ΦΙΧ) αυτοκινήτου.
Ο αρμόδιος υπάλληλος παραδίδει στην μεταφορική επιχείρηση την άδεια κυκλοφορίας και τις πινακίδες αριθμού κυκλοφορίας του φορτηγού ιδιωτικής χρήσης (ΦΙΧ) αυτοκινήτου.
Πρωτοκόλληση αίτησης και χορήγηση βεβαίωσης υποβολής αιτήματος
Ελεγχος της πληρότητας της αίτησης και των δικαιολογητικών
Καταχώρηση στο Μητρώο Αδειών Κυκλοφορίας Οχημάτων
Εκτύπωση άδειας κυκλοφορίας φορτηγού ιδιωτικής χρήσης (ΦΙΧ) αυτοκινήτου